**Nacrt prijedloga**

Na temelju članka 7. Zakona o naseljima (Narodne novine 39/22) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Gradska skupština Grada Zagreba, na \_\_\_ sjednici, \_\_\_\_\_\_\_\_\_\_, donijela je

**ODLUKU**

**o imenovanju ulice Drenčec**

**Članak 1.**

(1) Ovom odlukom određuje se ime neimenovanoj ulici (k.č. 2725/3 k.o. Šašinovec) u naselju Drenčec, na području Gradske četvrti Sesvete, koja se odvaja od Ulice Vinka Kindera prema jugu i završava kao slijepa.

(2) Ulica se imenuje po imenu zemljišta i dobiva ime Drenčec.

**Članak 2.**

Službena podloga iz registra prostornih jedinica sastavni je dio ove odluke koja se ne objavljuje u Službenom glasniku Grada Zagreba.

**Članak 3.**

Troškove fizičkim i pravnim osobama koji nastanu provedbom ove odluke naknadit će se na način i pod uvjetima propisanim Odlukom o naknadi troškova nastalih zbog određivanja ili mijenjanja imena naselja, ulice ili trga na području Grada Zagreba (Službeni glasnik Grada Zagreba 30/23).

**Članak 4.**

Ova odluka objavit će se u Službenom glasniku Grada Zagreba, a stupa na snagu 1. srpnja 2024. godine.

KLASA:

URBROJ:

Zagreb,

**PREDSJEDNIK**

**GRADSKE SKUPŠTINE**

**Joško Klisović**